b'\n_START_ARTICLE_\nOb\xc4\x8dina Lenart\n_START_SECTION_\nPodnebje\n_START_PARAGRAPH_\nPodnebje je subpanonsko z zmernimi temperaturnimi razlikami med letnimi \xc4\x8dasi. Povpre\xc4\x8dna letna temperatura je okoli 10 \xc2\xb0C. Spomladi in poleti je temperatura na vrhovih in v dolinah pribli\xc5\xbeno enaka, jeseni in pozimi pa je na vzpetinah topleje, kar je posledica toplotnega obrata in megle.\n_START_SECTION_\nZgodovina ob\xc4\x8dine\n_START_PARAGRAPH_\nObmo\xc4\x8dje sedanje ob\xc4\x8dine Lenart je bilo leta 1850 razdeljeno na 18 krajnih ob\xc4\x8din, ki so obstajale vse do razpada Avstro-Ogrske, leta 1918. Kraljevina Jugoslavija je staro upravno ureditev ohranila nekaj let. Leta 1933 in 1934 so izvedli novo upravnopoliti\xc4\x8dno ureditev in oblikovali ve\xc4\x8dje ob\xc4\x8dine s stalnim uradni\xc5\xa1tvom, tako da sta nastali Ob\xc4\x8dina Sveti Rupert v Slovenskih goricah in Ob\xc4\x8dina Sveti Lenart v Slovenskih goricah._NEWLINE_Leta 1952 se je Ob\xc4\x8dina Sveti Rupert v Slovenskih goricah preimenovala v Ob\xc4\x8dino Voli\xc4\x8dina._NEWLINE_Ob\xc4\x8dina Lenart je nastala leta 1955, ko so Ob\xc4\x8dine Benedikt, Cerkvenjak, Jurovski Dol, Gradi\xc5\xa1\xc4\x8de v Slovenskih goricah, Lenart v Slovenskih goricah, Voli\xc4\x8dina in Zgornja \xc5\xa0\xc4\x8davnica zdru\xc5\xbeili v \xc2\xbbveliko\xc2\xab\xc2\xa0Ob\xc4\x8dino Lenart, ki je merila 204 kvadratne kilometre. Krajevne skupnosti so bile ustanovljene leta 1963. V takem obsegu je ob\xc4\x8dina Lenart obstajala do leta 1998, ko so nastale nove Ob\xc4\x8dine Benedikt, Cerkvenjak, Lenart in Sv. Ana. Ob\xc4\x8dina Lenart je tedaj merila 120,2 kvadratnih kilometrov. V letu 2006 sta se izlo\xc4\x8dili KS Sv. Jurij in KS Sv. Trojica, tako da sta nastali Ob\xc4\x8dini Sveta Trojica v Slovenskih goricah in Sveti Jurij v Slovenskih goricah.\n_START_SECTION_\nNaselja v ob\xc4\x8dini\n_START_PARAGRAPH_\n\xc4\x8crmljen\xc5\xa1ak, Dolge Njive, Graden\xc5\xa1ak, Hrastovec v Slovenskih goricah, Lenart v Slovenskih goricah, Lormanje, Mo\xc4\x8dna, Nadbi\xc5\xa1ec, Radehova, Rogoznica, Selce, Spodnja Voli\xc4\x8dina, Spodnje Partinje, Spodnji Por\xc4\x8di\xc4\x8d, Spodnji \xc5\xbderjavci, Stra\xc5\xbee, \xc5\xa0etarova, Vini\xc4\x8dka vas, Zamarkova, Zavrh, Zgornja Voli\xc4\x8dina, Zgornji \xc5\xbderjavci'